CELEX: 32016R2094
Language: hu
Date: 2016-11-23
Title: Az Európai Parlament és a Tanács (EU) 2016/2094 rendelete (2016. november 23.) a tőkehalállományokra és az ezen állományok halászatára vonatkozó hosszú távú terv létrehozásáról szóló 1342/2008/EK tanácsi rendelet módosításáról

3.12.2016   
               
               
                  HU
               
               
                  Az Európai Unió Hivatalos Lapja
               
               
                  L 330/1
               
            AZ EURÓPAI PARLAMENT ÉS A TANÁCS (EU) 2016/2094 RENDELETE
      (2016. november 23.)
      a tőkehalállományokra és az ezen állományok halászatára vonatkozó hosszú távú terv létrehozásáról szóló 1342/2008/EK tanácsi rendelet módosításáról
      AZ EURÓPAI PARLAMENT ÉS AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 43. cikke (2) bekezdésére,
      tekintettel az Európai Bizottság javaslatára,
      a jogalkotási aktus tervezete nemzeti parlamenteknek való megküldését követően,
      tekintettel az Európai Gazdasági és Szociális Bizottság véleményére (1),
      rendes jogalkotási eljárás keretében (2),
      mivel:
      
                  (1)
               
               
                  Az 1342/2008/EK tanácsi rendelet (3) hosszú távú tervet hoz létre a Kattegat, az Északi-tenger, a Skagerrak, a La Manche csatorna keleti része, a Skóciától nyugatra fekvő területek és az Ír-tenger vizeiben élő tőkehalállományokra, valamint ezen állományok halászatára vonatkozóan. Az 1342/2008/EK rendelet célja a fenntartható kiaknázás, amely helyreállítja és olyan szinten tartja az említett tőkehalállományokat, amely meghaladja a maximális fenntartható hozamot (a továbbiakban: MSY) előállítani képes szintet.
               
            
                  (2)
               
               
                  A Halászati Tudományos, Műszaki és Gazdasági Bizottság (HTMGB) elvégezte az 1342/2008/EK rendelet hatásainak tudományos értékelését, amely az említett rendelet alkalmazása kapcsán több problémára világított rá. A Nemzetközi Tengerkutatási Tanács (ICES) az állománygazdálkodási stratégia újraértékelését javasolta, különösen azután, hogy változás állt be az északi-tengeri állomány helyzetének megítélésében.
               
            
                  (3)
               
               
                  Az 1380/2013/EU európai parlamenti és tanácsi rendelet (4)2014. január 1-jétől megkezdődött alkalmazásával alapvetően megváltozott a tőkehalra vonatkozó gazdálkodási keret, mindenekelőtt a kirakodási kötelezettség bevezetése miatt.
               
            
                  (4)
               
               
                  Az 1380/2013/EU rendelet alapján az Atlanti-óceán több térségét illetően jelenleg is zajlik a több fajra kiterjedő, új többéves tervek kidolgozása. Az említett több fajra kiterjedő, új többéves tervek fel fogják váltani az 1342/2008/EK rendeletet minden érintett területen. Az 1342/2008/EK rendelet ezért már csak egy rövid ideig kerül alkalmazásra. Addig is azonban több sürgős módosítást kell végrehajtani az 1342/2008/EK rendeleten annak érdekében, hogy a több fajra kiterjedő, új többéves tervek alkalmazásáig tartó időszak is szabályozva legyen.
               
            
                  (5)
               
               
                  Az 1342/2008/EK rendeletben meghatározott halászati erőkifejtési rendszer számos eredményt hozott a szelektivitás, valamint más, a tőkehal kifogásának elkerülésére irányuló egyéb intézkedések terén, mindazonáltal az a kirakodási kötelezettség végrehajtásának akadályává vált, ugyanis gátat szab a halászati gyakorlatok további kiigazításának, így például a halászterület és a halászeszköz megválasztásának. Következésképpen meg kell szüntetni a halászati erőkifejtési rendszer alkalmazását. Mivel az 1342/2008/EK rendelet a halászati erőkifejtési rendszerhez kötődő ösztönzők révén és tagállami intézkedések (ezen belül is a tőkehal kifogásának elkerülésére vagy a visszadobás gyakorlatának visszaszorítására vonatkozó tervek) útján jelentős javulást hozott a szelektivitás, valamint a tőkehal kifogásának elkerülése területén, rendkívül fontos, hogy – miközben az 1380/2013/EU rendeletben meghatározott menetrendnek megfelelően a kirakodási kötelezettség bevezetésre kerül valamennyi tőkehalfogás tekintetében – a halászatban közvetlenül érdekelt tagállamok továbbvigyék vagy továbbfejlesszék az említett nemzeti intézkedéseket.
               
            
                  (6)
               
               
                  Abban az átmeneti időszakban, amely alatt a jelenleg az 1342/2008/EK rendelet hatálya alá tartozó területeken az 1380/2013/EU rendeletnek megfelelő, több faj halászatára kiterjedő tervekre való átállás előkészületei zajlanak, a gazdálkodási intézkedéseknek a megfelelő legalacsonyabb és elővigyázatossági biomassza szinteket kell figyelembe venniük. Amennyiben az állományok mérete az 1380/2013/EU rendelettel összhangban álló tudományos szakvéleményekben rendelkezésre álló védelmi biomasszaszintek (MSY Btrigger) alá esik, minden szükséges intézkedést meg kell hozni a helyzet kezelése érdekében.
               
            
                  (7)
               
               
                  Az 1342/2008/EK rendelet hatálya alá tartozó bizonyos területeken előfordulhat, hogy az állományt és a halászatot illetően nem áll rendelkezésre elegendő információ ahhoz, hogy meg lehessen határozni az MSY elvével összhangban álló halászati lehetőségeket. Ezekben az esetekben elővigyázatossági megközelítést kell alkalmazni.
               
            
                  (8)
               
               
                  Az 1342/2008/EK rendelet a halászati erőkifejtési rendszeren túl a különleges halászati engedélyek rendszerét is bevezette, amely az egy adott területen tartózkodó halászhajók motorereje összkapacitásának korlátozásához kapcsolódik. A halászati tevékenységek zavart okozó – és az állományok helyreállítására nézve esetlegesen kedvezőtlen hatást gyakorló – áthelyezésének megakadályozása érdekében helyénvaló fenntartani ezt a rendszert, míg a halászati erőkifejtési rendszer alkalmazását teljes körűen meg kell szüntetni.
               
            
                  (9)
               
               
                  Az 1224/2009/EK tanácsi rendelet (5) hatályon kívül helyezte az 1342/2008/EK rendelet számos olyan rendelkezését, amely annak II. és III. mellékletére hivatkozott. Mivel az 1342/2008/EK rendeletben az említett mellékletekre máshol nem történik hivatkozás, azok elavulttá váltak és el kell hagyni őket.
               
            
                  (10)
               
               
                  Az 1342/2008/EK rendeletet ezért ennek megfelelően módosítani kell,
               
            ELFOGADTA EZT A RENDELETET:
      1. cikk
      Az 1342/2008/EK rendelet a következőképpen módosul:
      
                  1.
               
               
                  A 2. cikk helyébe a következő szöveg lép:
                  „2. cikk
                  Fogalommeghatározások
                  E rendelet alkalmazásában az 1380/2013/EU európai parlamenti és tanácsi rendelet (*1) 4. cikkének (1) bekezdésében meghatározott fogalommeghatározásokat kell alkalmazni.
                  
                     (*1)  Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).”"
						
               
            
                  2.
               
               
                  A 4. cikket el kell hagyni.
               
            
                  3.
               
               
                  Az 5. cikk helyébe a következő szöveg lép:
                  „5. cikk
                  A terv célja
                  (1)   Az 1. cikkben említett terv célja, hogy biztosítsa a tőkehal állományainak olyan módon történő kiaknázását, amely helyreállítja és olyan szinten tartja ezen állományokat, amely meghaladja a maximális fenntartható hozamot előállítani képes szintet.
                  (2)   Az e rendelet alapján meghozott minden gazdálkodási intézkedésnek összhangban kell lennie az 1380/2013/EU rendelet 2. cikkének (2) bekezdésében meghatározott követelményekkel, valamint az említett rendelet elveivel és céljaival.”
               
            
                  4.
               
               
                  A 6. cikk helyébe a következő szöveg lép:
                  „6. cikk
                  Legalacsonyabb és elővigyázatossági biomasszaszintek
                  A gazdálkodási intézkedések elfogadásakor az egyes tőkehalállományok vonatkozásában a biomassza legalacsonyabb és elővigyázatossági szintjeit az 1380/2013/EU rendelet célkitűzéseivel összhangban kell meghatározni.”
               
            
                  5.
               
               
                  A 7. és a 8. cikket el kell hagyni.
               
            
                  6.
               
               
                  A 9. cikk helyébe a következő szöveg lép:
                  „9. cikk
                  A TAC meghatározása olyan esetekben, amikor nem áll rendelkezésre elegendő adat
                  Amennyiben a halászati lehetőségeket – kellően pontos és reprezentatív információk hiányában – nem lehetséges az 5. cikk (1) bekezdésének megfelelően meghatározni, a halászati lehetőségeket az 1380/2013/EU rendelet 9. cikkének (2) bekezdésével összhangban az elővigyázatossági megközelítés alapján kell megállapítani, figyelembe véve a tőkehalállományokkal és a halászati tevékenységekkel kapcsolatos tendenciákat, és legalább hasonló szintű védelmet biztosítva az adott állományoknak.”
               
            
                  7.
               
               
                  A 9. cikk után a rendelet szövege a következő új fejezetcímmel egészül ki:
                  
                     „IIa. FEJEZET
                  
                  
                     A TAGÁLLAMOK KÖTELEZETTSÉGEI”.
                  
               
            
                  8.
               
               
                  A 10. cikk helyébe a következő szöveg lép:
                  „10. cikk
                  Halászati engedélyek és a kapacitás felső határértékei
                  (1)   Az e rendelet 1. cikkében említett valamennyi földrajzi terület vonatkozásában minden tagállam az 1224/2009/EK tanácsi rendelet (*2) 7. cikkével összhangban halászati engedélyt ad ki a lobogója alatt közlekedő azon hajóknak, amelyek a szóban forgó területeken halászati tevékenységet folytatnak az alábbi halászeszközök valamelyikével:
                  
                              a)
                           
                           
                              olyan fenékvonóhálók és kerítőhálók (OTB, OTT, PTB, SDN, SSC, SPR), amelyek szembősége:
                              
                                          i.
                                       
                                       
                                          legalább 100 mm (TR1);
                                       
                                    
                                          ii.
                                       
                                       
                                          legalább 70 mm, de 100 mm-nél kisebb (TR2);
                                       
                                    
                                          iii.
                                       
                                       
                                          legalább 16 mm, de 32 mm-nél kisebb (TR3);
                                       
                                    
                        
                              b)
                           
                           
                              olyan merevítőrudas vonóhálók (TBB), amelyek szembősége:
                              
                                          i.
                                       
                                       
                                          legalább 120 mm (BT1);
                                       
                                    
                                          ii.
                                       
                                       
                                          legalább 80 mm, de 120 mm-nél kisebb (BT2);
                                       
                                    
                        
                              c)
                           
                           
                              kopoltyúhálók és állítóhálók (GN);
                           
                        
                              d)
                           
                           
                              tükörhálók (GT);
                           
                        
                              e)
                           
                           
                              horogsorok (LL).
                           
                        (2)   A kapacitásra vonatkozóan az 1380/2013/EU rendelet II. mellékletében megállapított felső határértékek sérelme nélkül, az e rendelet 1. cikkében említett valamennyi földrajzi terület vonatkozásában, az e cikk (1) bekezdésével összhangban kiadott halászati engedéllyel rendelkező hajók kW-ban kifejezett összkapacitása nem lehet nagyobb, mint a 2006-ban vagy a 2007-ben az adott földrajzi területen az (1) bekezdésben említett halászeszközök egyikével halászati tevékenységet folytató hajók maximális kapacitása.
                  (3)   Minden tagállam összeállítja és vezeti az (1) bekezdésben említett halászati engedéllyel rendelkező hajók jegyzékét, és azt hivatalos honlapján elérhetővé teszi a Bizottság és a többi tagállam számára.
                  
                     (*2)  A Tanács 1224/2009/EK rendelete (2009. november 20.) a közös halászati politika szabályainak betartását biztosító uniós ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).”"
						
               
            
                  9.
               
               
                  A III. fejezetet el kell hagyni.
               
            
                  10.
               
               
                  A 30. és a 31. cikket el kell hagyni.
               
            
                  11.
               
               
                  Az I., a II., a III. és a IV. mellékletet el kell hagyni.
               
            2. cikk
      Ez a rendelet az Európai Unió Hivatalos Lapjában való kihirdetését követő negyedik napon lép hatályba.
      Ezt a rendeletet 2017. január 1-jétől kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Strasbourgban, 2016. november 23-án.
         
            
               az Európai Parlament részéről
            
            
               az elnök
            
            M. SCHULZ
         
         
            
               a Tanács részéről
            
            
               az elnök
            
            I. KORČOK
         
      
      
         (1)  HL C 44., 2013.2.15., 125. o.
      
      
         (2)  Az Európai Parlament 2013. június 11-i álláspontja (HL C 65., 2016.2.19., 193. o.) és a Tanács 2016. szeptember 29-i álláspontja első olvasatban (a Hivatalos Lapban még nem tették közzé). Az Európai Parlament 2016. november …-i álláspontja (a Hivatalos Lapban még nem tették közzé).
      
         (3)  A Tanács 1342/2008/EK rendelete (2008. december 18.) a tőkehalállományokra és az ezen állományok halászatára vonatkozó hosszú távú terv létrehozásáról, valamint a 423/2004/EK rendelet hatályon kívül helyezéséről (HL L 348., 2008.12.24., 20. o.).
      
         (4)  Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
      
         (5)  A Tanács 1224/2009/EK rendelete (2009. november 20.) a közös halászati politika szabályainak betartását biztosító uniós ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).